paragraph_text: Za to su potrebna barem četiri sloja poluvodiča da bi se postigla struktura koja se može prikazati kao dva komplementarna tranzistora povezana međusobno bazama na kolektore. Kako faktor strujnog pojačanja tranzistora ovisi o struji kolektora, postoji vrijednost struje iznad koje takva struktura sama sebe održava u vodljivom stanju, a da bi se dovela u vodljivo stanje potrebno je dovesti struju na jednu od baza, povećati napon iznad probojne vrijednosti ili ga povećavati dovoljno velikom brzinom.